tartuNLP/wikipedia-smugri-20251201 huggingface dataset:
Aimo Mustonen

Aimo Mainio Mustonen (15. tammikuuta 1909 Tampere – 5. syyskuuta 1994 Klaukkala) oli mainospäällikkö, joka on tullut tunnetuksi Sillanpään marssilaulun säveltäjänä.
Frans Eemil Sillanpää kirjoitti Marssilaulun Talvisodan alla alun perin melodiaan ”Minä Matti olen tästä maailmasta”. Reino Palmroth, joka tunnetaan myös nimimerkeillä ”Reino Hirviseppä” ja ”Palle” huomasi, että teksti ansaitsee arvoisensa melodian, koska siinä on iskuvoimaa. Hän pani pikavauhtia toimeen sävellyskilpailun, jonka tulokset voitiin julkistaa jo kahden viikon kuluttua. Voittaja oli yleisölle tuntematon Aimo Mustonen, joka päihitti monta maineikasta säveltäjää. Voittajan valinneeseen raatiin kuului itse Sillanpään lisäksi myös kirjailija ja kansatieteilijä Sakari Pälsi.
Sillanpään marssilaulusta tuli todellinen iskusävelmä, jonka tahdissa Suomen sotilaat marssivat puolustusasemiin. Puolustusvoimien johto arvioi myöhemmin, että Marssilaulu vastasi Talvi- ja Jatkosodan taisteluhengen ylläpitäjänä vähintään yhtä divisioonaa.
Mustonen on haudattu Nurmijärven hautausmaalle.
Victor Oganov

Victor Oganov (s. 11. elokuuta 1976 Syktyvkarissa, Venäjällä) on venäläinen nyrkkeilijä.
Ura.
Oganovin amatööritilasto oli 64-16 ja ryhtyi venäjällä ammattilaiseksi ylempään keskisarjaan. Hän myöhemmin muutti Australiaan etsien uusia otteluita ja pian löysi valmentaja Jeff Fenechin. Oganov voitti ensimmäiset 26 otteluaan tyrmäyksellä. Ensimmäisen Yhdysvalloissa ottelemansa ottelun jälkeen, jossa hän tyrmäsi kokeneen Richard "The Alien" Grantin, Oganov allekirjoitti sopimuksen Gary Shaw Productions LLC:n kanssa yrittäen näin saada lisää otteluita Yhdysvalloissa. 1. syyskuuta 2007 hän otteli IBO:n ylemmän keskisarjan tittelistä, jolloin hän hävisi ensimmäistä kertaa urallaan kun Fulgencio Zúñiga tyrmäsi hänet 9:ssä erässä. Hän on myös hävinnyt tyrmäyksellä Andre Dirrellille.
Oganov on sparrannut Danny Greenin, Paul Briggsin ja hyvän ystävänsä,Vic "Raging Bull" Darchinyanin kanssa.
Mahdollisuus Australian Haastajassa.
Victor Oganov tuli valituksi siniseen joukkueeseen Australian Haastajassa ja heti alusta lähtien Oganovia pidettiin kisan vaarallisimpana vastustajana. Kun Victor viimein päätti otella, hän haastoi keltaisten voittamattoman Junior Talipeaun, joka oli tämän hetken hallitseva Australian keskisarjan mestari. Ottelu päättyi monien mielestä Juniorin selvään voittoon mutta tuomarit pisteyttivät voiton Victorille pistein 48-48,48-47 ja 48-47. Tämä oli suuresti kiistelty päätös.
Toisella kierroksella Oganov kohtasi "Viidakkopoika" Sonni Michael Angelon. Oganov meni tähän otteluun odottaen helppoa vastusta,mutta sai huomata olevansa väärässä. Ensimmäisen kahden erän jälkeen Sonni tuli takaisin tasoittaen tilannetta,mutta kävi kanveesissa viimeisessä erässä. Oganov voitti ottelun pistein 49-45, 49-46 ja 48-46.
Kolmannella kierroksella Oganov kohtasi entisen Rugbyn pelaajan,jonka tilasto oli 5(3)-1, Garth Woodin. Ottelusta tuli hyvin likainen, Garth sitoi ja heitteli painimaisin ottein Victoria köysiin. Tästä syystä tuomari rokotti häneltä yhden pisteen, mutta silti Garth pisteytettiin voittajaksi pistein 48-48, 48-47 ja 48-45.
Ura Haastajan jälkeen.
Oganov kohtasi Michael Bollingin 8. huhtikuuta 2010 ottelussa jonka panoksena oli Australian ylemmän keskisarjan kansallismestaruus. Oganov hävisi ottelun kahdeksannessa erässä tyrmäyksellä.
Vuoden tauon jälkeen Oganov palasi kehiin kaksi painoluokkaa ylemmäs alempaan raskassarjaan. Aloitusvastustaja uudessa painoluokassa oli Walter Pupu'a. Oganov tyrmäsi tämän ensimmäisessä erässä.
18. marraskuuta 2011 Oganov kohtasi voittamattoman australialaisen Brad Pittin (11(9)-0-0). Pienempi Oganov haki osumia lähietäisyydeltä ja onnisui myös pudottamaan Pittin kanveesiin. Lopulta isompi Pitt oli liikaa Oganoville, jonka tämä löi keskeytyskuntoon viidennessä erässä.
Christian Palin

Christian Palin (s. 1. helmikuuta 1978 Montevideo, Uruguay) on neoklassista metallia soittava muusikko. Palin syntyi Montevideossa, josta hän muutti perheensä kanssa Suomeen 20-vuotiaana. Hän suoritti asepalveluksen Suomessa 1999. 
Ranskalaiseen yhtyeeseen Adagioon Palin liittyi 2008. Sitä ennen, jo vuonna 2004 hän oli lähettänyt yhtyeelle demon, jonka jälkeen hänet valittiin laulajaksi. Palin ei päässyt yhtyeen luokse, sillä asui Suomessa, ja liittyminenkin oli lopulta hankalaa. Vieras maa sai hänet myöhemmin myös eroamaan yhtyeestä. Hän on jyväskyläläisen Random Eyes -yhtyeen perustajajäsen. 
Osallistuminen X Factoriin.
Palin kilpaili Suomen X Factor -laulukilpailussa. Ensimmäisessä X-Factor-livekonsertissa Christian lauloi kappaleen "Eye of the Tiger" Survivorilta.
Keijo Paananen (jalkapallovalmentaja)

Keijo Paananen (s. 11. elokuuta 1961 Pietarsaari) on suomalainen jalkapallovalmentaja. Veikkausliigassa hän on valmentanut FF Jaroa (loppuvuosi 1997, 2006) sekä Vaasan Palloseuraa (2002). Hän oli myös Jaron päävalmentaja vuosina 1999–2001, jolloin seura pelasi Ykkösessä. Sittemmin hän valmensi FC Unitedia naisten SM-sarjassa. Koulutukseltaan hän on opettaja. Hän työskentelee Pietarsaaressa Länsinummen koulun ala-asteella rehtorina.
Anne Judson-Yager

Anne Judson-Yager (s. 7. tammikuuta 1980) on yhdysvaltalainen näyttelijä. Hän on näytellyt muun muassa elokuvissa "Anna palaa 2" ja "Believe In Me" sekä lukuisia televisiorooleja, esimerkiksi "NCIS Rikostutkijat" -sarjan 37. jaksossa.
Taxi (vuoden 1998 elokuva)

Taxi on vuonna 1998 ensi-iltansa saanut ranskalainen toimintakomedia, jonka ohjasi Gérard Pirès ja käsikirjoitti Luc Besson. Pääosassa näyttelevät Samy Naceri, Frédéric Diefenthal, Marion Cotillard, Manuela Gourary, Emma Sjöberg ja Bernard Farcy.
Elokuvasta on tehty useita jatko-osia "Taxi 2" (2000), "Taxi 3" (2003) ja "Taxi 4" (2007). Lisäksi elokuvan ensimmäisestä osasta tehtiin samanniminen uudelleenfilmatisointi "Taxi" (2004).
Juoni.
F1-kuljettajan urasta haaveileva pizzalähetti Daniel ryhtyy taksinkuljettajaksi Marseillessa saatuaan monen vuoden odottelun jälkeen tarvittavat paperit. Viritetyllä taksillaan Daniel hurjastelee pitkin kaupungin teitä ja katuja, mutta jäätyään kiinni ylinopeudesta hänen on autettava Émilien-poliisia saksalaisten pankkiryöstäjien ajojahdissa saadakseen pitää ajolupansa.
Kaupallinen menestys.
Elokuva aloitti sarjan, jonka kolme ensimmäistä osaa tuottivat yhteensä lähes 200 miljoonaa dollaria globaalisti.
Koivujoki (Utajärvi)

Koivujoki on Sanginjoen pieni sivujoki.
Joen kulku.
Joki saa alkunsa Utajärven kunnan alueelta Sanginkylästä etelään olevan Saunamaat-nimisen alueen suomaastosta. Se on noin 17 kilometriä pitkä pääosin luoteeseen laskeva Oulujoen vesistöalueeseen kuuluva joki, joka yhtyy Sanginjokeen Aittokylässä.
Jokimaisema.
Joen yläjuoksu on puromainen ja virtaa asumattomien ja tiettömien seutujen läpi, mutta Koivuselän tienoilla Isosta Kivijärvestä pohjoiseen sen ylittää metsäautotie. Pienen Kivijärven ohitettuaan siihen yhtyy Pikku Karvasjärven laskujoki Karvasoja ja sen ylittää Vepsältä Pienelle Kivijärvelle johtava tie.
Sillalta pari kilometriä alavirtaan Joki-Rahkamaan kautta kulkee joen varrella olevalle kämpälle menevä polku. Kämpästä pohjoiseen joen toisella puolella on suuri Torvisuon-Haarasuon turvetuotantoalue. Jokivarsi on kämppää lukuun ottamatta asumaton, aikoinaan siellä majailivat metsurit ja uittomiehet.
Battle for the Sun

Battle for the Sun on alternative rock -yhtye Placebon kuudes studioalbumi.
Tällä albumilla yhtye käyttää uusia soittimia, kuten trumpettia ja saksofonia.
Julkaisu.
Albumi julkaistiin ladattavana versiona, CD-levynä, limited edition CD + DVD:llä, LP:llä, ja limited edition laatikko-versiona. Albumin nimikkokappale "Battle for the Sun" debytoi BBC Radio 1-kanavalla 17. maaliskuuta 2009. Ennen maailmanlaajuista julkaisua albumin sai ladata ilmaiseksi yhtyeen kotisivuilta muutaman päivän ajan.
Kappaleet.
Kaikki kappaleet on kirjoittanut Brian Molko, Stefan Olsdal ja Steve Forrest.
Jetpac

Jetpac on peli, joka julkaistiin ZX Spectrumille ja VIC-20:lle vuonna 1983 sekä BBC Microlle 1984. Kyseessä on ensimmäinen Jetman-peli ja ensimmäinen Ultimate Play the Gamen julkaisema peli. Pelissä Jetmanin on tarkoitus koota raketti ja täyttää se polttoaineella ennen pääsemistä seuraavalle tasolle. Raketti on koottava uudelleen silloin tällöin, mutta polttoainetta on kerättävä joka tasolla. Jetman kohtaa eri tasoilla erilaisia vihollisia.
Peli on voittanut Golden Joystick Awards -palkinnon vuoden parhaana pelinä ("Game of the Year").
Jamario Moon

Jamario Raman Moon (s. 13. kesäkuuta 1980 Goodwater) on yhdysvaltalainen koripalloilija.
Ura.
Moon pelasi ennen ammattilaisuraansa Meridian Community Collegessa, josta hän ilmoittautui . Mikään joukkue ei kuitenkaan varannut häntä, joten Moon siirtyi pelaamaan D-liigaan. Vuonna 2007 Moon siirtyi ensimmäistä kertaa NBA:han kun Toronto Raptors teki sopimuksen hänen kanssaan. Moon pelasi seurassa puolitoista kautta, sillä helmikuussa 2009 hän siirtyi Miami Heatin joukkueeseen. Hän pelasi loppukauden Miamissa, mutta kaudeksi 2009–2010 Moon siirtyi Cleveland Cavaliersiin.
Andraimon

Andraimon (; ) oli kreikkalaisessa mytologiassa usean eri mieshahmon nimi.
Gorgen puoliso.
Andraimon oli naimisissa Kalydonin kuninkaan Oineuksen tyttären Gorgen kanssa, jonka kanssa he saivat Thoas-nimisen pojan. Kun Diomedes oli vapauttanut Oineuksen vankeudesta, johon Agrioksen pojat olivat tämän pistäneet kaapattuaan tältä vallan, hän antoi valtakunnan Andraimonin käsiin, koska Oineus oli tullut jo liian vanhaksi hallitsemaan. Tosin Antoninus Liberalis esittää Oineuksen palanneen hallitsemaan vapautuksensa jälkeen.
Andraimonin hauta sijaitsi Amfissassa vaimonsa haudan vieressä. Pseudo-Apollodoros kutsuu Oksylosta Adraimonin pojaksi, mutta koska sekä Strabon että Pausanias kertovat tämän olleen Haimonin poika, joka puolestaan oli Thoaan poika, Apollodoros on ilmeisesti sekoittanut Andraimonin pojanpojan tämän omaksi pojaksi.
Oksyloksen poika.
Andraimon, Oksyloksen poika oli naimisissa Dryopen kanssa, josta puolestaan tuli Amfissoksen äiti suhteesta Apollonin kanssa.
California Golden Bears

California Golden Bears on lempinimi Kalifornian yliopistossa pelaaville 27 eri urheiluseuralle. Seuran tunnusvärit ovat sininen ja kulta. Golden Bears pelaa NCAA:n Division I:ssä. Seuran virallinen taistelulaulu on Fight for California. Sen maskottina toimii Oski the Bear.
Saavutukset.
California Golden Bears on saavuttanut seuraavat NCAA:n kansalliset mestaruudet:
Rafael Araújo

Rafael Paulo de Lara Araújo (s. 12. elokuuta 1980 Curitiba) on brasilialainen koripalloilija, joka edustaa nykyisin Paulistanoa. 
Araújo pelasi NBA:ssa kolme kautta Toronto Raptorsin ja Utah Jazzin paidassa.
Araújo jäi kiinni steroideista vuoden 2002 MM-kisoissa ja sai kahden vuoden kilpailukiellon.
Voddler

Voddler oli ruotsalaisen Voddlerin kehittämä kaupallinen tilausvideopalvelu ja asiakasohjelma (client), joka välitti elokuvia ja TV-ohjelmia Internetissä samaan tapaan kuin Spotify musiikkia. Voddler meni konkurssiin tammikuussa 2018.
Voddler toisti elokuvat omilta palvelimiltaan, jotka sisältivät uutuuksia ja jopa ensi-ilta-elokuvia. Vähemmän suosittuja tai vanhempia elokuvia sai katsella Voddlerissa ilmaiseksi, mutta elokuvan yhteydessä näytettiin mainoksia. Elokuvia ja yleisösuosikkeja sai katsoa tilausperiaatteella tai kertavuokrauksena.
Suomalainen matkapuhelinoperaattori Elisa ilmoitti syyskuussa 2010 ostaneensa Voddlerista noin kymmenen prosentin osuuden. Elisa tarjosi Voddlerin palveluita omille ja Saunalahden asiakkaille ilmaiseksi joulukuusta 2010 alkaen. Vuodesta 2011 lähtien palveluun saivat kirjautua kaikki halukkaat ilman kutsua tai Elisan asiakkuutta.
Videotarjonta.
Voddler ilmoitti 2009, että se on tehnyt sopimuksen elokuvien oikeuksista useiden suurien elokuvastudioiden kanssa. Näihin lukeutuvat Noble Entertainment, Scanbox Entertainment, Non-Stop Entertainment, Film-Factory, Paramount Pictures sekä The Walt Disney Company. Voddler solmi sopimuksen näyttääkseen Sony Pictures Televisionin ja sen tytäryhtiöiden materiaalia.
GNU GPL -lähdekoodirikkomukset.
Voddlerin aluksi käyttämä mediasoitin (Voddler Player) perustui Xbox Media Centerin lähdekoodiin, joka oli julkaistu GNU GPL -lisenssillä. Kehotuksista huolimatta Voddler ei ole julkaissut lähdekoodiaan. Sittemmin Voddler on siirtynyt suljettuihin ohjelmistoihin, Adobe AIRiin ja Flashiin. Tekijänoikeussyistä tuesta Linuxille luovuttiin.
DeMar DeRozan

DeMar Darnell DeRozan (s. 7. elokuuta 1989 Compton, Kalifornia) on yhdysvaltalainen koripalloilija, joka edustaa NBA-joukkue Chicago Bullsia. Hän edusti pitkään Toronto Raptorsia. DeRozan on moninkertainen NBA:n tähdistöottelupelaaja, ja hänet on valittu sarjan kakkos- ja kolmostähdistökentällisiin.
Yhdysvaltain maajoukkueessa DeRozan on voittanut olympiakultaa Rio de Janeirossa 2016 ja maailmanmestaruuden Espanjassa 2014.
Ura.
Seurajoukkueet.
Ennen ammattilaisuraansa DeRozan pelasi yliopistokoripalloa Etelä-Kalifornian yliopistossa. Toronto Raptors varasi DeRozanin ensimmäisellä kierroksella yhdeksäntenä pelaajana. DeRozan edusti Raptorsia aina vuoteen 2018 asti, jolloin hän siirtyi osana pelaajakauppaa San Antonio Spursiin.
Maajoukkue.
DeRozan kuului Yhdysvaltain kultajoukkueisiin Rio de Janeiron kesäolympialaisissa 2016 ja Espanjan MM-kilpailuissa 2014.
Chinese Democracy Tour

Chinese Democracy World Tour on hard rock -yhtye Guns N’ Rosesin Euroopan-kiertue 2001 sekä maailmankiertue vuosina 2002/2003, 2006 ja 2009/2010. Kiertueen tähän mennessä olleet keikat ovat olleet loppuunmyytyjä ja saaneet hyvät arvostelut. Kiertue on rikkonut myös monia katsojaennätyksiä päihittäen muun muassa Lady Gagan. Guns N’ Roses esiintyi Suomessa Helsinki Live Festivalilla 5. kesäkuuta 2010. 
Euroopankiertue 2001.
Kappalelista
1. tammikuuta 2001 – House of Blues, Las Vegas, Nevada
Pääsetti:
Encoret:
19. "Silkworms"
20. "Paradise City"
15. tammikuuta 2001 – Rock in Rio, Rio de Janeiro, Brazil
Pääsetti:
Encoret:
18. "My Michelle"
19. "Silkworms"
20. "Paradise City"
Soittajat
2001 Kiertue oli uuden Guns N'Rosesin alkuperäisen kokoonpanon ensimmäinen ja viimeinen konserttikiertue. Kiertueen monia konsertteja peruttiin, mm. Suomen konsertti. Konserttikiertueella esitettiin ensimmäistä kertaa monia bändin uusia kappaleita (Oh My God, Chinese Democracy, Silkworms ja Street of Dreams (The Blues).
Keikat
2002/2003.
Peruutettu
Puma Swede

Johanna Jussinniemi (s. 13. syyskuuta 1976 Tukholma), esiintyjänimeltään Puma Swede, on ruotsalainen, sukujuuriltaan suomalainen pornonäyttelijä, joka on esiintynyt yli 150:ssä alan elokuvassa. Hän on toiminut myös "Penthousen" mallina.
Jussinniemen suomalaiset vanhemmat muuttivat Ruotsiin Oulun seudulta. Jussinniemi työskenteli Ruotsissa tietokonemyyjänä ja mallina ennen muuttamistaan Yhdysvaltoihin Kaliforniaan, jossa hän on asunut vuodesta 2004 lähtien. Hän seurustelee kuntosaliyrittäjän kanssa. Lokakuussa 2017 uutisoitiin, että Jussinniemi perustaa taiteilijanimeään kantavan "Puma Burger" -pikaruokaravintolan Ruotsin Malmöhön. 
Jussinniemi ilmoitti kesällä 2019 lopettavansa pornonäyttelijän uransa ja kouluttautuvansa seksuaaliterapeutiksi. Hänestä on vuonna 2019 julkaistu dokumentti "Puma Swede: Mitt liv som porrstjärna (Puma Swede: Elämäni pornotähtenä").
Pwanin alue

Pwanin alue on yksi Tansanian 31 hallinnollisesta alueesta (mkoa eli region). Se sijaitsee maan itäosassa Intian valtameren rannalla. Pwanin alue ympäröi Dar es Salaamin kaupungin ympärille rajattua pientä Dar es Salaamin aluetta. Pwanin alue on saanut nimensä swahilin kielen rannikkoa tarkoittavasta sanasta 'pwani'.
Pwanin alue jakaantuu kuuteen ala-alueeseen (wilaya eli district), jotka ovat Bagamoyo, Kibaha, Kisarawe, Mafia, Mkuranga ja Rufiji.
Alueen pinta-ala on 32 547 neliökilometriä. Vuoden 2012 väestönlaskennan mukaan siellä asui 1 098 668 asukasta. Alueen pääkaupunki on Kibaha.
Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Pwanin ja osittain Tangan alueella.
Odontoblasti

Odontoblasti on hammasluun emosolu, joka tuottaa hammasluuta tuottavia soluja. Odontoblastit sijaitsevat hammasytimen ja hammasluun välillä.
Tihemetsa

Tihemetsa on pienkauppala () Virossa Saarden kunnassa, maan eteläosassa. Vuonna 2000 siellä oli 897 asukasta.
Historia.
Tihemetsa on syntynyt Voltvetin (saksaksi Tignitz) kartanon maille ja ympärille. Voltvetin kartanosta on ensimmäinen maininta vuodelta 1563.
Tihemetsa oli itsenäinen kunta 1939-1950.
Voltvetin kartano.
Kartanon päärakennus on rakennettu uusklassiseen tyyliin vuonna 1830. 1930-1970-luvuilla rakennusta korotettiin kerroksella kolmekerroksiseksi, muutettiin sisäänkäynnin pilaristoa sekä laajennettiin sivuille. Pohjoinen sivusiipi purettiin vuonna 2008. Samassa yhteydessä restauroitiin sisäänkäyntiportaikon kullatut leijonaveistokset. Vuosina 2011-2012 purettiin tarpeettomaksi käynyt kolmas kerros sekä palautettiin portaikon ulkoasu alkuperäiseksi. Kartanon puiston dendrologinen arvo on joitakin vuosia sitten havaittu. Puistosta on kartoitettu noin 150 eri puulajia. 
Voltveti oli alun perin saksalaisen Wolffeldtin suvun omistuksessa. Vuodesta 1786 kartano kuului von Stryk -suvulle. Viimeisin kartanonomistaja suvusta oli Heinrich von Stryk. 
Kartanossa aloitti toimintansa metsätalouskoulu vuonna 1925. Nykyään kartanossa toimii Pärnumaan maakunnan ammattikoulutuskeskus.
Muuta.
Tihemetsa tuli tunnetuksi 1960-luvun alussa laulusta "Tihemetsa Tiina", jonka levytti Viron radion mieskvartetti. 
Tihemetsan pohjoisosassa, Viljandin-maantien varrella on Laurin motocrossrata.
Tangan alue

Tangan alue on yksi Tansanian 31 hallinnollisesta alueesta (mkoa eli region). Se sijaitsee maan itäosassa Intian valtameren rannalla. Alueen pohjoisosa rajoittuu Keniaan.
Alueen pinta-ala on noin 26 700 neliökilometriä. Vuoden 2012 väestönlaskennan mukaan siellä asui 2 045 205 asukasta. Alueen pääkaupunki on Tanga.
Tansanian ainoa merenrannalle sijoittuva kansallispuisto, Saadanin kansallispuisto, sijaitsee osittain Tangan ja osittain sen etelänaapurin Pwanin alueella. Toinen luontokohde alueella on itäiset Usambaran vuoret, joilla kasvaa monia harvinaisia kasvilajeja. Matkailu on kasvava elinkeino, ja vierailijoita houkutellaan luonnonpuistojen lisäksi Tangan ja Panganin rantakaupunkeihin.
Uzbekistan olympialaisissa

Uzbekistan osallistui olympialaisiin itsenäisenä valtiona ensimmäisen kerran Lillehammerissa 1994, jossa se sai myös ensimmäisen olympiakultansa Lina Tšerjazovan voittaessa freestylehiihdon naisten hyppykilpailun. Se on edelleen maan ainoa mitali talviolympialaisissa. Kesäkisoissa maa on saanut kulta-, hopea- ja pronssimitalia. Vuonna 1992 uzbekistanilaisurheilijat kilpailivat yhdistetyllä joukkueella Georgian ja muiden IVY:n jäsenmaiden kanssa, tätä ennen maa oli osa Neuvostoliittoa.
Uzbekistanin menestyksekkäimmät olympialajit ovat nyrkkeily ja paini. Maan menestynein urheilija olympialaisissa on painija Artur Taimazov, joka voitti vapaapainin superraskaan sarjan hopeaa Sydneyssä 2000 ja kultaa Ateenassa 2004 ja Lontoossa 2012. Alun perin hän voitti kultaa myös Pekingissä 2008, mutta tuli diskatuksi jäätyään kiinni kiellettyjen aineiden käytöstä vuoden 2016 uusintatesteissä.
Marcus Camby

Marcus D. Camby (s. 22. maaliskuuta 1974 Hartford, Connecticut) on yhdysvaltalainen koripalloilija, joka edustaa NBA-joukkue Houston Rocketsia. Camby oli toinen varaus. Hän aloitti ammattilaisuransa Toronto Raptorsissa ja on edustanut myöhemmin New York Knicksiä, Denver Nuggetsia, Los Angeles Clippersiä, Portland Trail Blazersiä ja Houston Rocketsia. Hän on edustanut sekä Knicksiä että Rocketsia kahteen eri otteeseen. Jälkimmäiseen hän palasi vapaana pelaajana heinäkuussa 2013. 
Camby kuuluu NBA:n 2000-luvun parhaimpiin puolustuspelaajiin. Kaudella 2006–2007 hänet valittiin ksi, ja neljällä peräkkäisellä kaudella 2004–2008 hänet valittiin sarjan puolustuksen tähdistökentällisiin.
Leo Frank

Leo Max Frank (17. huhtikuuta 1884 – 17. elokuuta 1915) oli yhdysvaltalainen mies, josta tuli ainoa tunnettu Yhdysvalloissa lynkattu juutalainen. Setänsä kynätehtaan johtajana Atlantassa Georgiassa toiminut Frank tuomittiin erään alaisensa, 13-vuotiaan Mary Phaganin raiskauksesta ja murhasta. Tapausta pidetään yleisesti oikeusmurhana. 
Valamiehistön päätös heijasteli osaltaan luokallista ja alueellista paheksuntaa pohjoisen koulutettuja teollisuushenkilöitä kohtaan, joiden uskottiin keräävän liian paljon valtaa Yhdysvaltojen eteläosassa. Tämän uskottiin vaarantavan etelän kulttuurin ja moraalin. Lehdissä oikeudenkäyntiä puitiin näyttävästi. Georgialainen poliitikko ja julkaisija Thomas E. Watson käytti tapausta kerätäkseen henkilökohtaista poliittista vaikutusvaltaa ja tukea Ku Klux Klanin uudelleenperustamiselle.
Pian Frankin tuomitsemisen jälkeen tuli esille uusia todisteita, jotka herättivät epäilyn hänen syyllisyydestään. Sen jälkeen kun osavaltion kuvernööri muutti tuomion kuolemanrangaistuksesta elinkautiseksi vankeudeksi, "Knights of Mary Phagan" -niminen ryhmä kaappasi Frankin vankilasta ja lynkkasi hänet. Ryhmään kuului tunnettuja kansalaisia. Kerrotaan, että ryhmään kuului senaattorin poika, entinen kuvernööri, lakimiehiä ja syyttäjä.
Leo Frankin tapaus oli osaltaan edesauttamassa juutalaisten uskontoon perustuvan vainon ja syrjinnän vastaisen Anti-Defamation League -järjestön perustamista lokakuussa 1913.
Ummeljoki

Ummeljoki on Kouvolan kaupunginosa, tilastoalue ja kylä Anjalankosken suuralueella. Se sijaitsee Kymijoen rannalla Myllykosken länsipuolella, ja siellä on noin 1 300 asukasta. Ummeljoen kylä kuului aikaisemmin Anjalankosken kaupunkiin ennen sen liittämistä Kouvolaan vuonna 2009 ja Anjalan kuntaan ennen Anjalankosken perustamista. Ummeljoen kylää koskevia keskiaikaisia mainintoja ei tunneta, mutta vuoden 1539 hopeaveroluettelossa kylään on merkitty 8 taloa. Ummeljoella toimi vuoteen 2020 saakka Ummeljoen koulu ja siellä on kaksi seurantaloa, kyläkirkko, kesäteatteri, toimiva hyppyrimäki ja lentokenttä.
Ummeljoen takamaalla sijaitsee Wrede-suvulle kuuluva Rabbelugnin kartano.
Islantilainen Atnorth-yhtiö osti Ummeljoelta 21 hehtaarin tontin Kymijoen rannalta joulukuussa 2023 tarkoituksena rakentaa 60 megawatin datakeskuksen.
The Byrds’ Greatest Hits

The Byrds' Greatest Hits on yhdysvaltalaisen The Byrds -yhtyeen elokuussa 1967 julkaistu ensimmäinen kokoelma-albumi. 
Kappaleet.
A-puoli
B-puoli
Huonosti käyttäytyvät jumalat

Huonosti käyttäytyvät jumalat () on Marie Phillipsin vuonna 2007 ilmestynyt esikoisromaani. Teos on humoristinen fantasia, jossa antiikin Kreikan jumalat elävät nykyajan "Lontoossa". Teos ilmestyi suomeksi 2009 Titia Schuurmanin suomentamana, ja sen kustansi Bazar.
Kirjasta suunnitellaan myös TV-sarjaa.
Syntymälahja

Syntymälahja () on Kristin Cashoren vuonna 2008 ilmestynyt nuorten fantasiaromaani. Kirjailijan esikoisromaani sai parhaan nuorten fantasiakirjan Mythopoeic-palkinnon vuonna 2009. Kirja ilmestyi suomeksi vuonna 2009 WSOY:n kustantamana.
Kirja kertoo 18-vuotiaasta Katsasta, jonka silmät ovat eriväriset ja jolla on syntymälähjanaan taistelun taito. Katsan lahjan takia hänen enonsa käyttää häntä aseena sodissaan. Sotaretkellään Katsa kohtaa Lounamaan prinssin, Pon, jolla on sama syntymälahaja kuin hänellä. Katsa päättää auttaa Pota löytämään isoisänsä mutta matkan alkaessa he kohtaavat monia vaaroja. 
Vastaanotto.
"Portti"-lehden Marianna Leikomaan mukaan teoksen juoni polkee ajoittain hieman paikallaan, päähenkilö on turhan ylivoimainen eikä teos ole kaikkein omaperäisintä fantasiaa. Hahmot, maailma ja teos kokonaisuutena ovat kuitenkin varsin onnistuneita ja viihdyttäviä.
Totuuden torvi (romaani)

Totuuden torvi () on kahdeskymmenesviides romaani Terry Pratchettin Kiekkomaailma-sarjassa.
Tarina.
Ankh-Morporkissa asuva William de Worde työskentelee kirjurina ja tekee myös pientä uutiskirjettä muutamille tilaajille. Eräänä päivänä William kohtaa kääpiöjoukon, jolla on hallussaan mullistava laite: painokone. Erinäisten sattumusten kautta Williamista tulee Ankh-Morporkin ensimmäisen sanomalehden päätoimittaja. Kaupungissa tapahtuu rikos, joka ei ole sitä, miltä asianosaiset haluavat sen näyttävän. William päättää selvittää totuuden ja saattaa sen myös julkisuuteen lehdessään.
Tom Helmore

Tom Helmore (4. tammikuuta 1904 Lontoo, Englanti – 12. syyskuuta 1995 Longboat Key, Florida) oli brittiläinen näyttelijä. Hän esiintyi muun muassa Alfred Hitchcockin elokuvassa "Vertigo – punainen kyynel" (1958) Gavin Elsterin roolissa. Vuonna 1960 hän esiintyi George Pálin elokuvassa "Aikakone". Hän esiintyi myös Broadwaylla ja kirjoitti romaanin "Affair at Quala", jonka Simon &amp; Schuster -kustantamo julkaisi vuonna 1964.
Hassut hurjat hirviöt

Hassut hurjat hirviöt ("Where the Wild Things Are") on Maurice Sendakin vuonna 1963 ilmestynyt kuvakirja. Siinä Maxin huoneeseen kasvaa metsä, ja meren aallot tuovat hänelle ikioman veneen. Sillä hän purjehtii monta viikkoa ja melkein vuoden hirviöiden maahan. Perille päästyään Max kesyttää hirviöt, ja ne tekevät hänestä hirviöiden kuninkaan.
Vuonna 2009 ensi-iltansa sai kirjaan perustuva samanniminen fantasiaelokuva, jonka ohjasi Spike Jonze.
Hassut hurjat hirviöt (elokuva)

Hassut hurjat hirviöt () on Spike Jonzen ohjaama fantasiaelokuva vuodelta 2009. Elokuva perustuu Maurice Sendakin samannimiseen lastenkuvakirjaan.
Rooleissa.
Lähde:
Marek Walczewski

Marek Walczewski (9. huhtikuuta 1937 Krakova – 26. toukokuuta 2009 Varsova) oli puolalainen näyttelijä. Hän esiintyi sekä teatterissa että elokuvissa.
Walczewski opiskeli näyttelijäksi kotikaupungissaan Krakovassa ja valmistui vuonna 1960. Sen jälkeen hän sai kiinnityksen Krakovan Teatr im. Juliusza Słowackiegoon ("Juliusz Słowackiego -teatteri"). Vuonna 1964 hän siirtyi maineikkaiseen Krakovan Stary Teatriin ("Vanha teatteri"). Siellä hän työskenteli aikansa suurten ohjaajien Konrad Swinarskin, Jerzy Jarockin ja Józef Szajnan kanssa. Vuonna 1972 Erwin Axer kiinnitti Walczewskin Współczesny ("Moderni") -teatteriinsa Varsovaan, mutta jo vuonna 1973 hän siirtyi Varsovaan Teatr Ateneumiin ("Ateneum-teatteri"). Vuosina 1976–1992 hän työskenteli Varsovan kahdessa muussa suurteatterissa: Teatr Dramatycznyssa ("Draamateatteri") ja Teatr Studiossa ("Studioteatteri").
Ilmaisuvoimainen Walczewski esitti urallaan vaikeimpia rooleja sekä näyttämöllä että valkokankaalla; erityisesti mielipuolille hän antoi kasvot ja äänen. Suomessa yksi Walczewskin tunnetuimpia suorituksia on hänen uransa alkupuolen rooli psykopaattisena rikollisena "Hubert Stańczykina" elokuvassa S. O. S.
Viimeisinä vuosinaan Walczewski sairasti Alzheimerin tautia. Viimeisen roolityönsä hän teki vuonna 2004 nuoren Małgorzata Szumowskan ohjaamassa elokuvassa "Ono". Tämän hahmon vuorosanat oli äänitetty etukäteen, jotta Walczewskin ei tarvinnut esittää niitä. Walczewskin roolityö palkittiin vuoden 2004 Puolan kansallisilla elokuvafestivaaleilla Gdyniassa parhaana sivuosana.
Vuonna 2009 Puolan kultturin ja kansallisen perinnön ministeriö myönsi Walczewskille kuolemanjälkeisenä kunnianosoituksena kulttuurin kultaisen Gloria Artis -ansiomerkin.
Marek Walczewski on haudattu Pyrachin hautausmaalle Varsovaan.
Yksityiselämä.
Walczewski oli aviossa kahdesti, näyttelijöiden Anna Polonyn ja Małgorzata Niemirskan kanssa.
Ballad of Easy Rider

Ballad of Easy Rider on The Byrdsin kahdeksas studioalbumi, joka julkaistiin lokakuussa 1969. Tunnetuimpia kappaleita ovat sen nimikappale sekä cover "Jesus Is Just Alright", jossa Byrds teki debyyttinsä gospel-musiikin saralla. Toisin kuin edellinen studioalbumi, "Dr. Byrds &amp; Mr. Hyde", "Ballad of Easy Rider" sai kriitikoilta myönteisen vastaanoton.&lt;ref name="Nyman/103"&gt;Nyman 1979, s.103.&lt;/ref&gt;
Kappaleet.
A-puoli
B-puoli
Alpe Cermis

Alpe Cermis on Cavalesessa Italiassa Val di Fiemmen laaksossa sijaitseva talviurheilukeskus ja vuori.
Alpe Cermisin Olimpia laskettelurinne on tullut tutuksi Tour de Ski -hiihtokilpailun viimeisen etapin loppunousuna.
Vuorella on sattunut kaksi tuhoisaa hiihtohissionnettomuutta. 9. maaliskuuta 1976 maailman tuhoisimmassa hiihtohissionnettomuudessa kuoli 42 henkilöä hiihtohissin kaapelin katkettua. 3. helmikuuta 1998 Yhdysvaltain merijalkaväen EA-6B Prowler -lentokone katkaisi harjoittelulennolla hiihtohissin kaapelin, 20 henkilöä sai surmansa onnettomuudessa.
Wolfgang Steiert

Wolfgang Steiert (19. huhtikuuta 1963 Hinterzarten – 12. joulukuuta 2024) oli saksalainen mäkihyppyvalmentaja ja mäkihyppääjä. 
Omalla aktiiviurallaan Steiert osallistui 36 maailmancupin osakilpailuun parhaana sijoituksenaan kahdeksas sija tammikuussa 1986 Keski-Euroopan mäkiviikolla Innsbruckin kilpailussa.
Valmentajaurallaan Steiert toimi aluksi Saksan B-maajoukkueen ruorissa 1991 ja vuodesta 1993 lähtien Saksan A-maajoukkueessa Reinhard Hessin kakkosvalmentajana vuoteen 2003 ja sen jälkeen päävalmentajana vuoteen 2004 asti. Vuosina 2004–2010 hän toimi Venäjän maajoukkueen päävalmentajana.
Erkki Seppä

Erkki Seppä on suomalainen basisti, joka oli Suomen 18:nneksi eniten levyttänyt studiomuusikko vuonna 2008. Seppä toimi basistina Jaakko Salon vakiokokoonpanossa Scandiassa ja avusti televisiossa ohjelmissa, kuten "Lauantaileikeissä".
Seppä toimi vakiobasistina Kulttuuritalon Aulan tansseissa. Seppä hoiti basistin tehtäviä myös Reino Bäckmannin laulamilla singleillä, jotka tehtiin salanimellä Little Ray. Seppä on saanut valtion ylimääräisen taiteilijaeläkkeen.
Usambara

Usambara on vuorialue Tansanian koillisosassa, Tangan alueella. Se koostuu kahdesta vuoriryhmästä, Itä- ja Länsi-Usambarasta. Tyypillinen korkeus on 1000–2200 metriä merenpinnasta. Osia erottaa Lwengerajoen laakso. Itäosa on pienempi ja sateisempi.
Usambara on osa kaarimaista kalliomuodostumaa, joka ulottuu Kenian puolelta Taitasta Morogoroon. Muodostuma on arvioitu 100–600 miljoonaa vuotta vanhaksi.
Usambaran alueella on ollut asutusta ainakin 1,5 miljoonan vuoden ajan. Huhtikuussa 2009 alueelta löytyi kivettyneitä ihmisten jalanjälkiä. Nykyisten asukkaiden esi-isät tulivat alueelle satoja vuosia sitten. 1700-luvun puolessavälissä alueella kukoisti Sambaan kuningaskunta. Kun alue oli Saksan Itä-Afrikkaa, saksalaiset perustivat Lusothon ja suosivat sitä lomakohteenaan. He suunnittelivat alueelle ennen kaikkea kahvin viljelyä. Sademetsän rehevyys sai ihmiset uskomaan, että maa on hedelmällistä, vaikka siinä itse asiassa on varsin vähän ravinteita. Metsän hakkaamisen jälkeen kahvi menestyi nuorilla plantaaseilla vain muutamia vuosia. Saksalaiset aloittivat 1900-luvun alussa rautatien rakentamisen alueelle, aikomuksenaan rakentaa rata Tangan satamasta Victoriajärvelle, mutta jättivät sen kesken ensimmäisen maailmansodan puhjetessa. Britit jatkoivat rataa Arushaan asti.
Alueella elää monia kotoperäisiä kasvi- ja eläinlajeja, varsinkin matelijoita, sammakkoeläimiä ja nilviäisiä. Metsissä on kuusitoista puulajia, joita ei kasva missään muualla kuin Itä-Usambarassa, ja noin 500 lajia on kotoperäisiä laajemmalla Itä-Afrikan vuoristokaarella. Huonekasvina tunnetun paavalinkukan eli saintpaulian kantamuoto on löydetty tältä alueelta, ja viimeiset suvun villit lajit elävät Usambarassa.
Alueella on suhteellisen paljon asutusta, ja suojellut alueet muodostavat tilkkutäkin viljeltyjen palstojen kanssa. Luonnonsuojelun uhkina ovat metsäpalojen leviäminen viljelysalueilta, hakkuut, kullankaivu ja tulokaslajien leviäminen.
Hannu Saxelin

Hannu Päiviö Saxelin (27. tammikuuta 1938 Kymi – 16. huhtikuuta 2004 Helsinki) oli suomalainen saksofonisti, joka vaikutti Radion tanssiorkesterissa. Saxelin soitti myös monasti Kulttuuritalon Aulan tansseissa.
Saxelin aloitti 1951 oppilaana Mikkelin varuskuntasoittokunnassa, jossa hän soitti klarinettia. 18-vuotiaana hän ryhtyi tanssimuusikoksi. Myöhemmin Saxelinista tuli musiikkitoimittaja Yleisradioon.
Hänet on haudattu Helsingin pitäjän kirkon hautausmaalle Vantaalle.
Johan Larsson (muusikko)

Johan Larsson (s. 1974) on ruotsalainen basisti. Hän soitti In Flames -yhtyeessä vuosina 1993–1997. Larsson teki In Flamesin kanssa kolme albumia ja kaksi EP:tä. Hän soitti myös power metal -yhtye HammerFallissa vuosina 1993–1994 mutta erosi yhtyeestä ennen kuin se ehti julkaista yhtään albumia.
Kroatian presidentinvaali 2009–2010

Kroatian presidentinvaali 2009–2010 järjestettiin Kroatiassa joulukuussa 2009 ja tammikuussa 2010. Vaalin ensimmäinen kierros oli 27. joulukuuta ja toinen kierros 10. tammikuuta. Uudeksi presidentiksi valittiin Ivo Josipović. Istuva presidentti Stjepan Mesić ei voinut enää olla ehdokkaana kolmannelle kaudelleen. Toisella kierroksella olivat vastakkain Josipović ja Milan Bandić.
1. kierros.
Kroatian presidentinvaalin ensimmäisen kierroksen äänestysprosentti oli 44, mikä heijastaa kansan tyytymättömyyttä maan politiikkaan. Edellisissä vuoden 2004 vaaleissa äänestysprosentti oli ollut lähes kymmenen prosenttiyksikköä korkeampi.
Vaalin ennakkosuosikki Ivo Josipović sai ensimmäisellä kierroksella 32,4 prosenttia äänistä. Toiseksi eniten ääniä sai Milan Bandić, jonka ääniosuus oli 14,8 %. Josipović ja Bandić menevät vaalin toiselle kierrokselle. Molemmat edustivat vielä hieman ennen vaaleja Kroatian sosiaalidemokraattinen puolue, mutta Bandić oli erotettu puolueesta, kun hän oli ilmoittautunut lähtevänsä presidenttikilpaan sitoutumattomana ehdokkaana puolueen valittua Josipovićin ehdokkaakseen.
Kolmanneksi ensimmäisellä kierroksella tuli hallitsevan Kroatian demokraattisen liiton ehdokas Andrija Hebrang, joka sai äänistä 12 prosenttia. Hebrangin mukaan oikeiston äänet jakautuivat kolmen ehdokkaan kesken, mikä esti hänen pääsynsä toiselle kierrokselle. Vaalissa olivat mukana myös sitoutumattomat Nadan Vidošević ja Dragan Primorac, jotka ovat demokraattisen liiton entisiä jäseniä. Vidoševićin ääniosuus oli 11 prosenttia ja Primoracin 5,9 prosenttia.
2. kierros.
Toisella kierroksella äänestysprosentti kasvoi hieman ja oli 50,28. Josipović valittiin Kroatian presidentiksi selvällä äänienemmistöllä. Hän sai 60,29 prosenttia äänistä, kun Bandić jäi 39,71 prosenttiin. Josipović voitti Bandićin lähes jokaisessa alueella. Vain Lika-Senjissä ja ulkomailta tulleissa äänissä Bandić oli edellä.
Analyytikkojen mielestä Josipović sai ääniä tukensa antamisesta korruption vastaiseen työhön. Kroaatit ovat olleet pettyneitä hallituksen yrityksiin elvyttää taloutta ja taistella korruptiota vastaan. Josipović oli suhteellisen tuore poliitikko, joten äänestäjät eivät olleet kyllästyneet häneen. Media puolestaan syytti Bandićia vaalikampanjan aikana korruptiosta ja nepotismistä.
Josipović lupasi voittonsa jälkeen tehdä yhteistyötä pääministeri Jadranka Kosorin kanssa uudistusten läpiviemiseksi ja korruption kitkemiseksi, mikä on välttämätöntä EU-jäsenyyden saavuttamiseksi.
Yhdysvaltain Davis Cup -joukkue

Yhdysvaltain Davis Cup -joukkue edustaa Yhdysvaltoja Davis Cupissa. Se toimii Yhdysvaltain tennisliiton alaisuudessa. Yhdysvallat osallistui Davis Cupiin ensimmäisen kerran vuonna 1900 ja on osallistunut 96 vuonna. Yhdysvaltain joukkue on Davis Cupin menestynein joukkue 32 voitollaan. Kaiken kaikkiaan Yhdysvallat on pelannut 272 maaottelua, voittanut niistä 208 ja hävinnyt 64.
"Päivitetty 13. maaliskuuta 2010"
Hoikankangas

Hoikankangas on Kajaanin kaupunginosa, joka sijaitsee noin kolme kilometriä kaupungin keskustasta etelään. Alueella sijaitsee kymmenen kerrostalon muodostama asuinalue ja puolustusvoimien joukko-osasto Kainuun prikaati, johon kuuluu fyysisesti mm. viisi kasarmia ja Hoikanportin ampumarata. Vuoden 2014 lopussa Hoikankankaalla oli 362 asukasta.
Aiemmin Hoikankangas muodosti oman tilastollisen taajamansa. Vuonna 2000 taajamassa oli 422 asukasta, ja sen pinta-ala oli 0,6 neliökilometriä. Sittemmin se on kasvanut yhteen Kajaanin keskustaajaman kanssa.
Dodoman alue

Dodoman alue on yksi Tansanian 31 hallinnollisesta alueesta (mkoa eli region). Se sijaitsee maan keskiosassa.
Alueen pinta-ala on noin 41 300 neliökilometriä. Vuoden 2012 väestönlaskennan mukaan siellä asui 2 083 588 asukasta. Alueen pääkaupunki on Dodoma.
Kondoan kalliomaalaukset on alueen suuri nähtävyys ja Unescon maailmanperintökohde.
Litiumhydridi

Litiumhydridi (LiH) on litium- ja hydridi-ionien muodostama epäorgaaninen ioniyhdiste. Litiumhydridiä käytetään muun muassa vedyn varastoimiseen.
Ominaisuudet.
Litiumhydridi on huoneenlämpötilassa valkoista tai harmahtavaa kiteistä ainetta. Yhdiste reagoi hyvin voimakkaasti veden kanssa, jolloin vapautuu vetykaasua ja muodostuu emäksistä ja syövyttävää litiumhydroksidia.
LiH + H2O → LiOH + H2
Elektrolysoitaessa sulaa litiumhydridiä muodostuu katodilla litiumia ja anodilla vetyä, mikä osoittaa yhdisteen ioniluonteen. Litiumhydridillä on myös hieman kovalenttista luonnetta, koska se liukenee dietyylieetteriin ja muutamiin muihin orgaanisiin liuottimiin.
Litiumhydridi on voimakas pelkistin ja se reagoikin kiivaasti useiden hapettimien kanssa. Aine reagoi myös halogenoitujen hiilivetyjen kanssa.
Litiumhydridi on myös hyvin voimakkaasti emäksinen ja kykenee deprotonoimaan esimerkiksi alkoholimolekyylejä, jolloin niistä muodostuu alkoksideja.
Valmistus.
Litiumhydridiä valmistetaan suoraan litiummetallista ja vetykaasusta. Vetykaasu johdetaan litiummetallin pinnalle ja kuumennetaan 440 °C:n lämpötilaan. Käynnistyttyään reaktio on eksoterminen ja etenee ilman lisälämmitystä.
2 Li + H2 → 2 LiH
Käyttö.
Litiumhydridi on osoittautunut käteväksi tavaksi varastoida vetyä. Yhdestä kilogrammasta yhdistettä vapautuu veden kanssa reagoidessaan 2,8 m3 vetykaasua. 
Litiumhydridiä voidaan käyttää pelkistimenä orgaanisessa synteesissä. Yhdiste pelkistää muun muassa happokloridit aldehydeiksi. Litiumhydridistä valmistetaan myös muita litiumyhdisteitä kuten litiumalumiinihydridiä ja litiumamidia.
Litiumdeuteridi.
Litiumhydridiä vastaava litium-6 deuteridi, kaava 6Li2H tai 6LiD, on fuusiopolttoaine vetypommeissa. Taistelukärjissä jotka perustuvat tyypilliseen Teller-Ulam konstruktioon, fissio laukaisee ydinräjähdyksen joka pommittaa 6LiD:tä neutroneilla tuottaen tritiumia eksotermisella reaktiolla. Sitten deuterium ja tritium fuusioituvat helium-4:ksi, neutroniksi ja 17,59 MeV:ksi energiaa.
Ennen Castle Bravo ydinkoetta luultiin että vain harvinaisempi litium-6 isotooppi synnyttäisi tritiumia nopeiden neutroneiden vaikutuksesta. Ydinkoe osoitti että myös yleisempi litium-7 myös tekee niin, tosin endotermisella reaktiolla.
Myrkyllisyys.
Litiumhydridi on voimakkaasti syövyttävä yhdiste ja aiheuttaakin vaurioita joutuessaan kosketuksiin silmien tai ihon kanssa. Hengitettynä yhdiste aiheuttaa yskää ja hengenahdistusta sekä pahoinvointia ja sekavuutta sekä mahdollisesti myös keuhkopöhön. Nieltynä litiumhydridi aiheuttaa huonovointisuutta ja voi aiheuttaa myös tajuttomuuden.
Mikko Vaismaa

Mikko Vaismaa (s. 17. huhtikuuta 1971 Kurikka) on jyväskyläläinen stand up -koomikko. . Vuonna 2007 Vaismaa valittiin vuoden stand up -tulokkaaksi. Mikko on mukana Nelosen Stand Up -tv-ohjelman jokaisella kaudella ja esiintyy stand up -klubeilla säännöllisesti. Hänen soolonsa "Omaa aikaa" sai ensi-iltansa 2023.
Stand upin lisäksi Vaismaa esiintyy Tampereen Komediateatterissa ensi-iltansa 2021 syksyllä saaneessa näytelmässä "Levätkää rauhassa, komisario Palmu." Hänen roolinsa on rikospoliisin päällikkö nimeltään Virta.
Vaismaa on koulutukseltaan luokanopettaja ja valmistunut Hämeenlinnan OKL:sta. Hän työskenteli Jyväskylässä 14 vuotta luokanopettajana ennen stand up-uraansa, mutta palasi alalle tekemään sijaisuuksia korona-aikaan.
Vaismaa pelasi lentopalloa SM-sarjatasolla Muuramen Lentopallon joukkueessa.
Rusalka (ooppera)

Rusalka on tšekkiläisen Antonín Dvořákin (1841–1904) säveltämä kolminäytöksinen ooppera. Oopperan libreton kirjoitti Jaroslav Kvapil (1868–1950). "Rusalka" pohjautuu slaavilaisen mytologian lisäksi Karel Jaromír Erbenin ja Božena Němcován julkaisemiin kansansatuihin. "Rusalka" on yksi Tšekin oopperan menestyksekkäimmistä oopperoista.
Tausta.
Kvapil kirjoitti libreton ennen kuin hän tapasi Dvořákiin. Juonessa on paljon vaikutteita H. C. Andersenin sadusta "Pieni merenneito". Libretto valmistui vuonna 1899, jolloin Kvapil alkoi etsiä tekstilleen säveltäjää. Hänen säveltäjäystävillään oli tekeillä muita töitä mutta he mainitsivat Kvapilille, että Dvořák etsii sävellettävää librettoa. Dvořák luki libreton ja sävelsi oopperan varsin nopeasti. Ensimmäinen luonnos oli valmis 22. huhtikuuta 1900.
Ensi-ilta.
Ooppera sai ensiesityksensä 31. maaliskuuta 1901 Prahassa. Rusalkaa esitti ensi-illassa Růžena Maturová. Ooppera oli valtava menestys Tšekin alueella, ja menestys levisi pian ulkomaille.
Kigoman alue

Kigoman alue on yksi Tansanian 31 hallinnollisesta alueesta (mkoa eli region). Se sijaitsee maan länsiosassa Tanganjikajärven rannalla. Sillä on maarajaa Burundin kanssa.
Alueen pinta-ala on noin 37 000 neliökilometriä. Vuoden 2012 väestönlaskennan mukaan siellä asui 2 127 930 asukasta. Alueen pääkaupunki on Kigoma.
Kigoman alue sijaitsee 800–1 700 metrin korkeudessa, ja se jakautuu neljään maisemavyöhykkeeseen. Tanganjikajärven kapea rannikkovyöhyke 800–1 000 metrin korkeudessa sopii kalastukseen ja pienimuotoiseen viljelyyn. Miombo-vyöhykkeellä 100–1 200 metrin korkeudella on pensassavannia, ja siellä on runsaasti tsetsekärpäsiä. Silti alueella harjoitetaan jonkin verran karjanhoitoa, metsästystä ja hunajan keruuta. Välivyöhyke 1 200–1 500 metrissä soveltuu kassavan, maissin, hirssin ja papujen viljelyyn, ja rahatuloja saadaan öljypalmun, tupakan ja puuvillan viljelystä. Ylänköalue 1 500 metrin yläpuolella on pohjoisosiltaan tiheästi asuttua. Etelämpänä maisema on vuoristoisempaa, siellä kohoaa Mahale-vuoristo 2 373 metrin korkeuteen, ja Mahalen kansallispuiston alue on lähes asumatonta. Kigoman alueen toinen kansallispuisto on lähellä Kigoman kaupunkia simpansseistaan kuuluisa Gomben kansallispuisto.
Kigoman alueella suuri osa väestöstä työskentelee maanviljelyksen parissa, lähinnä omavaraisviljelyssä. Vuonna 1967 vain 19 prosenttia asukkaista oli lukutaitoisia. Vuoden 1988 väestönlaskennassa lukutaitoisia oli 55 prosenttia. Luku oli Tansanian 20 alueesta viidenneksi huonoin. Vuonna 1997 vain 23 prosenttia kouluikäisistä lapsista kävi koulua. Monet peruskoulun aloittaneista lapsista jättivät sen kesken, koska vanhemmilla ei ollut varaa koulutukseen tai koska lapset alkoivat työskennellä perheen maatilalla.
Mbeyan alue

Mbeyan alue on yksi Tansanian 31 hallinnollisesta alueesta (mkoa eli region). Se sijaitsee Sambian rajalla maan lounaisosassa. Vuonna 2016 Mbeyan alueen länsiosa erotettiin Songwen alueeksi.
Alueen pinta-ala on noin 37 700 neliökilometriä, ja vuoden 2019 arvion mukaan siellä asui 2 136 614 asukasta. Alueen pääkaupunki on Mbeya.
Mbeyan pinta-alasta noin puolet soveltuu viljelykseen, toinen puoli on kuivuuden takia viljelykseen soveltumatonta. Seutu tuottaa muille alueille vietäviä elintarvikkeita, kuten maissia, riisiä, perunoita, palkokasveja ja vihanneksia. Rahatuloja saadaan kahvin, teen, "pyrethrumin" (josta saadaan pyretriiniä), puuvillan, tupakan ja kaakaon viljelystä. Alueelta löydettiin kultaa 1930-luvulla, mutta pääosa kaivostoiminnasta on pienimuotoista. 80 prosenttia ikäluokasta kävi vuonna 1995 alakoulua. Vanhemmat oppilaat keskeyttävät koulun eri syistä. Teenviljelyalueilla keskeytyksen syynä on meno töihin perheen viljelmille, kun taas etenkin Chunyan alueella tytöt menevät naimisiin nuorina ja keskeyttävät koulun raskauden takia.
Brittney Powell

Brittney Powell (s. 4. maaliskuuta 1972 Würzburg, Länsi-Saksa) on saksalainen näyttelijä, joka on näytellyt Summer Hollowayn roolin televisiosarjoissa "Port Charles" ja "General Hospital". Hän esiintyi 1990-luvun alussa "Playboy"-lehdessä.
Hän on useimmiten tehnyt televisiorooleja sarjoihin kuten "California Dreams", "Isojen poikien leikit", "Beverly Hills 90210", "Xena", "Poika tulevaisuudesta" ja "Miehen puolikkaat".
Varrella virren

Varrella virren on suomalaisen Hevinkelium-yhtyeen esikoisalbumi, joka julkaistiin vuonna 1998. Levy koostuu tunnettujen virsien heavy metal -sovituksista.
Levyn myyntimäärä jäi pieneksi. Toimittaja Juho Juntunen on arvellut, ettei levyjä ostava yleisö ollut varma siitä, tekivätkö yhtyeen jäsenet pilaa virsistä vai oliko kyseessä vakavahenkinen julkaisu.
Emil Lampinen

Emil Lampinen (28. kesäkuuta 1883 Kerkkoo – 19. joulukuuta 1961 Porvoo) oli suomalainen suksitehtailija. Emil Lampinen perusti vuonna 1905 Lampisen suksitehtaan, jota myöhemmin jatkoi Raine Lampinen. Ralliautoilija Simo Lampinen on Raine Lampisen poika ja siis Emil Lampisen pojanpoika.
Ensimmäisen suksitehtaansa Lampinen perusti Porvooseen 18-vuotiaana vuonna 1901. Hän myi tehtaan vuonna 1916 uudelle Oy Urheilutarpeita Ab nimiselle yhtiölle, jonka osakkaaksi ja osastopäälliköksi hän tuli. Yhtiön suurin omistaja oli helsinkiläinen liikemies Arno Hohenthal. Hohenthal otti Karhu-tuotenimen käyttöön yhtiön valmistamille tuotteille vuonna 1920. Yhtiö oli Suomen merkittävin suksivalmistaja aina 1950-luvulle saakka. Yhtiön nimeksi muuttui 1966 "Oy Urheilu Karhu Sport Ab", sittemmin "Karhu-Titan" ja "Karhu Sport". Yhtiö siirtyi 1954 valmistamaan täyspuusuksien sijasta sälesuksia. 1970-luvulla Karhun suksien tuotanto siirrettiin Porvoosta Kiteelle, jonne rakennettiin muovisuksia valmistanut tehdas.
Lampinen erosi Urheilutarpeita-yhtiön palveluksesta jo 1920-luvun alussa ja hän myi myös omistamansa yhtiön osakkeet. Hän perusti sitten uuden kilpailevan suksitehtaan jota hän johti vuoteen 1940 saakka. Lampinen oli yhteistyössä taiteilija Akseli Gallen-Kallelan kanssa, johon hän oli tutustunut Porvoossa 1920-luvun alussa. Hän lähetti valmistamiaan suksia ilmaiseksi merkkihenkilöille eri puolille maailmaa. Suksien saajiin kuuluivat muun muassa Suomen ja Yhdysvaltain presidentit sekä Saksan johtaja Adolf Hitler, jolle Lampinen lähetti lahjana kokoontaitettavat saranasukset. Vuonna 1940 Lampinen erosi ensimmäisestä vaimostaan ja suksitehtaan osakkeet siirtyivät hänen lapsilleen Rainelle (1912–1984) ja Toimille (1913–1993). Raine ja Toimi Lampisen johtama Lampinen Oy aloitti yhtenä ensimmäisistä Suomessa sälesuksien valmistuksen. Lampisten yritystoiminta myytiin Karhu-Titanille vuonna 1984, mutta suksissa käytettiin edelleen Lampisen nimeä ja suksien valmistus Kerkkoon tehtaalla jatkui vuoteen 1992 saakka.
Vuonna 1945 Lampinen perusti vielä kolmannen suksitehtaansa Teissalaan. Tämä tehdas jäi kuitenkin pienemmäksi kahtaan aikaisempaan Lampisen tehtaaseen verrattuna. Hän johti tätä tehdasta kuolemaansa saakka vuonna 1961. Lampinen sai kaikkiaan elämänsä aikana suksistaan 60 palkintoa ja kunniakirjaa eri puolilta maailmaa.
Emil Lampinen tuomittiin kihlakunnanoikeudessa Oulunkylän raviradalla 22. syyskuuta 1907 tapahtuneesta moottoripyöräonnettomuudesta sakkoihin. Syynä oli kuolemantuottamus, kun eräs katsoja jäi hänen ohjaamansa moottoripyörän alle ja kuoli.
Matka maan keskipisteeseen (täsmennyssivu)

Matka maan keskipisteeseen () on Jules Vernen vuonna 1864 kirjoittama romaani. Nimike voi tarkoittaa myös seuraavia:
Romaaniin perustuvat:
Muuta:
Paolo Battilana

Paolo Aurelio Roberto Battilana (s. 1. marraskuuta 1953) on turkulainen kuvataiteilija. Hänen vanhempansa ovat mainospiirtäjä, taidemaalari Paulo Battilana ja kassanhoitaja Signe Battilana o.s. Lundenius. Paolo Battilanan on ollut naimisissa kolme kertaa: ensimmäinen puoliso oli Sirpa Väänänen, ent. Battilana, o.s. Sivula, er, toinen Ann-Marie B., o.s. Hakanen er. ja kolmas Kirsi-Maria Aho er. Battilanalla on kaksi lasta, Sara Daniela (s. 1980) ja Cecilia Angelina (s. 2002).
Battilana kävi Turun Taideyhdistyksen piirustuskoulua 1969–1972. Hän debytoi Turussa 1974.
Battilanan maalauksissa aiheina ovat usein meri, saaristo, luonto, elämän polut ja ihmiset. Työt ovat usein harmonisia, vailla kiireen tuntua ja niistä kuvastuu valo ja rauha. Julkisesti Battilanan teoksia on nähtävillä mm. Wäinö Aaltosen museossa sekä Turun, Porin ja Raision kaupunkien kokoelmissa. Battilana on osallistunut lukuisiin taidenäyttelyihin.
Anita Briem

Anita Briem (s. 29. toukokuuta 1982 Islanti) on islantilainen näyttelijä. Hän näytteli Henrik VIII:n kolmatta vaimoa Jane Seymouria "Tudors"-televisiosarjan toisella tuotantokaudella vuonna 2008; kolmannella kaudella Seymouria esitti Annabelle Wallis. Anita on esiintynyt myös esimerkiksi elokuvissa "Matka maan keskipisteeseen" (2008) ja "Elevator" (2011).
Kärkölän vaakuna

Kärkölän vaakuna on Kärkölän kunnan tunnus, jonka aihe viittaa kunnan nimeen. Sana "kärkö" tarkoittaa vesuria, joka on samantapainen työkalu kuin vaakunassa esitetty havukirveskin. 
Vaakunan selitys on ”punaisessa kentässä kolme hopeista, hirsittäistä havukirvestä alatusten.” Vaakunan on suunnitellut Ahti Hammar, ja Kärkölän kunnanvaltuusto hyväksyi sen kokouksessaan 28. kesäkuuta 1955. Sisäasiainministeriö vahvisti vaakunan käyttöön 5. syyskuuta samana vuonna.
Beth Ditto

Mary Beth Patterson, taiteilijanimi: Beth Ditto, (s. 19. helmikuuta 1981 Searcy, Arkansas, Yhdysvallat) on yhdysvaltalainen laulaja-lauluntekijä. Hän on indie rock -yhtye Gossipin laulaja.
Ditto on toiminut myös mallina, ja suunnitellut vaatteita. Beth oli naimisissa pitkäaikaisen tyttöystävänsä kanssa 2013–2018.